Preferencias
Anterior |  | Próximo

## Preferencias

Para configurar Terminal, seleccione Editar → Preferencias... ou prema co botón dereito na zona da terminal dentro da xanela e seleccione Preferencias.... Isto mostrará o diálogo de Preferencias de terminal, o cal lle permite adaptar o comportamento de Terminal ás súas necesidades.

### Xeral

Título inicial

  Use esta caixa de texto para especificar o título inicial das terminais. As novas terminais han ter dito título inicial.

  O título inicial tamén pode substituír algunhas cadeas de texto, consulte « Cambiar o título da terminal » para obter máis información.

Definir o título dinamicamente

  Use esta lista despregable para especificar como manexar os títulos definidos dinamicamente, é dicir, os títulos da terminal definidos polas ordes que se executan na terminal.

Executar a orde como unha consola de inicio de sesión

  Seleccione esta opción para forzarlle a Terminal a executar o seu shell como shell de inicio de sesión cando abre novas fiestras de terminal. Consulte a documentación do seu shell para obter detalles sobre as diferencias entre executala como shell interactiva ou como shell de inicio de sesión.

Actualizar os rexistros utmp/wtmp cando se inicia a orde

  Seleccione esta opción para inserir unha nova entrada nos rexistros utmp e wtmp cando se abre unha nova terminal.

Desprazar a saída

  Seleccione esta opción para permitirlle desprazarse pola saída na terminal mentres a terminal continúa mostrando o resto da saída dunha orde.

Desprazar cunha pulsación de tecla

  Seleccione esta opción para permitirlle premer calquera tecla do teclado para desprazarse cara abaixo na xanela da terminal cara o indicador de execución. Esta acción só se aplica se se desprazou cara arriba na xanela de terminal e desexa volver ao indicador de execución.

A barra de desprazamento é

  Use esta lista despregable para especificar a posición da barra de desprazamento nas xanelas de terminal.

Desprazar cara atrás

  Use este selector numérico para especificar o número de liñas que se pode desprazar cara atrás usando a barra de desprazamento ou a roda do rato. Por exemplo, se especifica 1000 poderá desprazarse cara atrás as últimas 1000 liñas que se mostraron na terminal.

### Aparencia

Tipo de letra

  Prema no botón para seleccionar o tipo de letra e o tamaño do tipo de letra que desexa usar na terminal.

  Use a opción Activar o suavizado do tipo de letra da terminal para controlar se desexa que Terminal use o suavizado ao debuxar o texto nas terminais. Ao desactivar esta opción pódese incrementar de forma considerable o rendemento do debuxo da terminal e reducir a carga global do sistema nos sistemas lentos.

  A opción Permitir texto en negra controla se Terminal lle permite ou non aos aplicativos que se executan nel usar texto en negra. Se está desactivada todo o texto aparecerá co tipo de letra seleccionado, noutro caso certos textos aparecerán en negra.

Fondo

  Seleccione un fondo para a xanela da terminal. As opcións son as seguintes:

  Ningunha (usar cor sólida)

    Seleccione esta opción para usar a cor de fondo definida na sección Cores como cor de fondo para a terminal.

  Imaxe de fondo

    Seleccione esta opción para usar unha imaxe como fondo para a terminal. Use a caixa de entrada Ficheiro de imaxe para especificar a localización e mailo nome do ficheiro de imaxe. Pode premer no botón que está ao carón da caixa de entrada para buscar e seleccionar o ficheiro de imaxe.

    Use a opción Estilo para controlar a aparencia da imaxe de fondo. Terminal soporta mosaico, centrado, escalado e estirado de imaxes de fondo.

  Fondo transparente

    Seleccione esta opción para usar un fondo transparente na terminal.

  Se seleccionou Imaxe de fondo ou Fondo transparente, pode usar a barra deslizante Sombra transparente ou imaxe de fondo para ensombrecer ou escurecer o fondo da terminal.

Mostrar a barra de menú nas novas xanelas

  Seleccione esta opción para mostrar por defecto a barra de menú nas novas xanelas de terminal.

Mostrar as barras de ferramentas nas novas xanelas

  Seleccione esta opción para mostrar por defecto barras de ferramentas nas novas xanelas de terminal.

Mostrar bordos arredor das novas xanelas

  Seleccione esta opción para mostrar por defecto as decoracións das xanelas nas novas xanelas de terminal.

### Cores

Primeiro plano e fondo

  Os dous botóns chamados Cor do texto e do cursor permítenlle seleccionar a cor que usa Terminal para debuxar o texto normal e a cor do cursor do texto. Un aplicativo que se execute na terminal tamén pode solicitar unha cor diferente para debuxar o texto escollida na paleta de embaixo.

  Prema no botón Cor de fondo para seleccionar o fondo predeterminado das xanelas de terminal. Esta cor tamén se usa na cor de fondo cando se selecciona Fondo transparente ou Imaxe de fondo.

Selección de texto

  Seleccione a cor de fondo a usar ao seleccionar texto nunha xanela de terminal. Tamén pode especificar unha cor predeterminada ou fixar a cor predeterminada.

Paleta

  A terminal proporciónalle ao aplicativo que se execute nela unha paleta de 16 cores. Pode personalizar estas cores usando os 16 botóns de cores.

### Atallos

Teclas de atallo

  A sección Teclas de atallo do diálogo lista as teclas de atallo definidas para cada elemento de menú. As teclas de atallo permítenlle usar o teclado para seleccionar un elemento de menú sen usar o rato. Unha tecla de atallo pode ser calquera tecla non modificadora ou calquera combinación de tecla non modificadora e varias teclas modificadoras, onde as teclas modificadoras son Alt, Ctrl e semellantes.

  Para cambiar a tecla de atallo dun elemento dun menú, faga dobre clic no elemento da lista e prema a combinación de teclas que desexa definir. Para desactivar un atallo dun elemento específico de menú, faga dobre clic no elemento do menú na lista e prema no botón Limpar.

Desactivar tódalas teclas de acceso ao menú (p.ex. Alt+F)

  Seleccione esta opción para desactivar as teclas de acceso que se definiron para permitirlle usar o teclado en vez do rato para seleccionar un elemento de menú. Cada tecla de acceso identifícase mediante unha letra subraiada nunha opción dun menú ou dun diálogo. Nalgúns casos pode premer a tecla eycap>Alt

Desactivar a tecla de atallo de menú (F10 por defecto)

  Seleccione esta opción para desactivar a tecla de atallo que definida para permitirlle acceder aos menús deTerminal. A tecla de atallo predeterminada para acceder aos menús é F10.

### Avanzado

A tecla de retroceso xera

  Use a lista despregable para seleccionar a función que desexa que realice a tecla Retroceso.

A tecla suprimir xera

  Use a lista despregable para seleccionar a función que desexa que realice a tecla Suprimir.

Opción $TERM

  Isto especifica o valor que toma a variable de contorno `$TERM` cando se abre unha nova lapela de terminal ou unha nova xanela de terminal. O valor predeterminado debería valer para a maioría dos sistemas. Se ten problemas cas cores nalgúns aplicativos ou se pensa que certo aplicativo se comporta de xeito estraño, probe a pór o valor `xterm-color`. Se ten problemas con ncurses 5.6 ou posterior tamén podería probar `xfce`.

Restablecer as opcións de compatibilidade predeterminadas

  Prema neste botón para restablecer os valores predeterminados das opcións da sección con lapelas Compatibilidade.

Dobre clic

  Use esta caixa de texto para especificar caracteres ou grupos de caracteres que Terminal debe considerar como palabras cando selecciona texto palabra a palabra.

Anterior |  | Próximo
Uso | Inicio | Opcións de liña de ordes